PEPPERKVERNA: desember 2009
Det nærmer seg. Det nærmer seg. Treet står pyntet i stuen, marsipan er trillet og småkakene er i boks. En lett engstelig mine har så smått kommet til syne i ansiktet til B. på 9. Som har lett og lett huset rundt etter julepresanger. Men ikke funnet noen enda.
Kan nissen ha glemt?!! Har han ikke vært snill nok? Oouff, rommet har jo ikke vært så ryddig. Og så var det de leksene da. Kunne nok var gjort bedre....Og fiolin øving......Forresten så er det med nissen bare tull........
-Mamma, har du gjemt de? Si det da! Hvor er de? Åå, si det da!
-Åh, si det da! Har du sett de? Pakkene vel!
Men. nissen er standhaftig. Ikke noe pakkeklemming her nei! Eller, kanskje i morgen....
Men først må nissen få juledesserten sin. Her i huset setter vi ikke ut grøt til nissen. Å, neida du! Vår nisse er bynisse og frankofil. Han er møkka lei julegrøt. Han vil ha sjokolade!!! Skikkelig mørk og god!!
Så hvert år lager vi husets tradisjoneller juledessert. Som vi deler med nissen. Og sånn sent utpå kvelden, når alle pakker er levert og etter en bedre julemiddag tar han den gjerne med en espressokaffe og et lite glass cognac til!
Denne lille godbiten av en dessert er en av våre juletradisjoner. Og kommer alltid på dessertmenyen en eller annen gang i løpet av julen. Den lages ferdig på forhånd, det er bare å piske kremen lett rett før servering. Og lag en liten porsjon til hver, dette er sikringskost!
RIKTIG GOD JUL TIL DERE ALLE !
BYNISSENS JULEDESSERT
12 små porsjoner
200 g mørk sjokolade -70%
1 liten kopp espressokaffe
Smelt sjokolade i vannbad. Pisk egg sukker noen minutter. Tilsett espresso, rør inn smeltet sjokolade og ha i creme fraiche til slutt. Fordel røren i porsjonsglass. Jeg bruker små espressoglass. Stek i vannbad på 140 grader i stekeovn. I 16-18 minutter. Avkjøl. Ved servering piskes kremen lett med litt sukker, smakes til med cognac. Topp hvert glass med litt krem.
Lagt inn av pepperkverna kl. 00:29 14 kommentarer:
Julekaker på løpende bånd
Her forleden var det bakedag med gutta. Hele gjengen brettet oppe ermene, vasket hendene og satte i gang. Det ble knadd og kjevlet, knadd og trillet, trykket og dradd. Deigbitene forsvant med lysets hastighet, noe i ovnen, noe i munnen.
Husets alle kakeformer ble prøvd og prøvd igjen. Det ble guirlandere og flotte kranser. Det ble stjerner til å spise, stjerner til å henge. En laget juletrær og bjeller. Reinsdyr og engler fant veien til brettet. En laget stjerner og hjerter.
Gutter på ni har god fantasi og mange interesser. En laget et helt militærregime med fly, båter og små kakemenn som infanterister. Og marinenes farligste og superhemmelige våpen var en and!
Vi strødde med perlesukker. Som ble slikket av fingrene i smug...... Noen kaker ble penslet med egg og noen ikke. Alle varianter skulle utprøves.
Kveldens flotteste kake ble M.s kjempestore hjerte. Som han skulle gi til mamma!
Årets bakedag forløp uten problem av noen sort. Det vanskeligste var å vente heeeelt til kakene var avkjølt før de kunne spises!
Deigen var enkel og porsjonen ganske stor:
120 g malte madler
Bland alt det tørre. Arbeid inn smøret og eggene. Jobb minst mulig med deigen. La den hvile et par timers tid i kjøleskap så blir det letter å arbeide med den.
Kjelve og lag ymse figurer. Vil du lage kranser til å henge må du passe på å trykke kakene godt sammen før steking. Jeg tykker hardt med en gaffel eller den butte enden av en kniv. Sett kakene kaldt 15 min før steking.
Stek ca 15 minutter på 180 grader. Steketiden varierer med tykkelse så følg med. Avkjøl helt.
Lagt inn av pepperkverna kl. 00:04 8 kommentarer:
Julen på forskudd
I går snek det seg inn følelse av jul. Huset i Sandefjord fikk helgebesøk og ble gjort klar til julefeiring. Litt vask, litt pynt, litt brisk og furu. Og mye lys og varme.
Alle tiders fiskehandler, Brødrene Berggren på brygga, ble besøkt. Og sitronmarinert laks ble innkjøpt. En nyskapning som var verdt turen.
Med julepynt og lys kom lysten på julemat snikende på. Så det ble "julelunsj" med egen vri. Lette luftige vannbakkels tilsmakt med julekrydder ble fylt med julens smaker.
Sosisser på et lag av tynne, rå potetskiver som vendes i olje , salt og pepper og stekes i grillpanne.
Ruccola, og raust med sterk sennep.
Eller tynne skiver av ribbe,
Dadler som du snitter, Ruccola, sterk sennep og toppet med sprøstekt bacon og frisk timian.
Eller sylte med rødbeter, sennep, salat og tynne, tyne epleskiver.
Og dersom du vil ha litt fisk
Gravlaks og kokte poteter med litt sennep i rømme, bland inn litt finsnittet fennikel. Og masse dill.
Og så julebrygg fra Grans i glasset selvsagt. Når vi nå en gang var i Sandefjord.......
9 stk av passende størrelse
Evt. karve, rosmarin eller timian
Smelt smøret i en kjele sammen med vannet. La det koker opp og ta så kjelen av platen. Ha i evt. krydder. Dette kan alternativt strøs på toppen før steking. Tilsett melet og rør med en tresleiv til du har en smidig deig. Sett tilbake på platen igjen et par minutters tid, samle deigen til en bolle. Ta av platen og la avkjøle 5 minutter.
Ha deigen over i en bolle. Tilsett eggene et av gangen og rør godt inn før neste. Det siste egget kan med fordel piskes lett sammen og tilsettes litt av gangen. Jeg bruker en håndmikser, men det går bra for hånd og. Deigen skal være smidig og glinsende.
Sett små boller på bakepapirkledd plate. Stek på 180 grader i 25-30 minutter, til bakkelsen er pent gylne. Ikke overstek. Og så bør du helst ikke åpne ovnsdøren underveis.
Avkjøl på rist, Del vannbakkelsen og fyll med det huset har å by på.
Lagt inn av pepperkverna kl. 23:51 7 kommentarer:
Å ha en god fiskehandler. Hvor disken er fylt av den ferskeste fisk du kan tenke deg. Hvor utvalget varierer med dagens fangst. Og personalet er serviceminded og kunnskapsrike. Hvor smak og kvalitet står høyt i kurs.
En slik fiskehandel finner du på Aker Brygge. Restaurant Tjuholmen Sjømagasin har en flott liten fiskebutikk i enden av sine lokaler. Der regjerer kokken Thomas bak velfylte disker. Han er et sant oppkomme av kreativitet og kunnskap som han gjerne deler med sine kunder. Og lager stadig små delikatesser som du kan ta med deg hjem.
Har du lyst på noe godt, er det bare å spørre!
Forleden fikk jeg følgende forslag til superenkel forrett med nye smaker.
En stor skive røkelaks av ypperste klasse.
Ricotta eller annen ferskost som smuldres over.
Så drysser du over noen frysetørrede solbær.
(Når de frysetørres beholder de syrligheten som passer så fint til røkelaksen).
Ringle over god olivenolje, ha på sitron og basilikum.
Og selvfølgelig et drag med pepperkverna.
En god hvitvin i glasset, og lykken er nær!
Lagt inn av pepperkverna kl. 00:06 4 kommentarer:
Etiketter: Fisk, Forretninger, Forrett, småretter
Adventssøndagen brakte et snev av julestemning i huset. Med junior på barnslig juleverksted hos gode venner og duft av nellik og kanel fra kjøkkenregionene snek den gode julefølelsen seg inn.
Helgen ble brukt til opprydding og rengjøring etter et sterkt forsinket oppussingsprosjekt som endelig nærmer seg slutten. Og til å frembringe julens trøfler. Den første porsjonen ble inntatt mens det andre lyset brente sakte ned.........
I år ga vi trøflene en skikkelig smak av jul. Men nellik og kanel. Og de ble supergode.
TRØFLER MED SMAK AV JUL
1 liten hel kanelstang
400-425 g mørk sjokolade
Kok opp fløten med nellikspiker og kanelstang.
Avkjøl og la blandingen stå i kjøleskap og trekke over natten.
Sjekk ut smaken underveis, fjern evt. kanelstangen dersom smaken
av kanel blir for sterk. Husk at krydder som er gammelt gir svakere
smak enn nytt.
Dagen etter kokes blandingen opp på nytt. Avkjøl til ca 40 grader. Hakk sjokoladen og smelt over vannbad, tilsett smøret litt om gangen og bland sammen. Sil den småvarme fløten over og rør inn. Ha sjokoladeblandingen over i en form som du har kledd med plastfolie. Avkjøl og la trøffelblandingen stivne i kjøleskapet. Gjerne til dagen etter.
Kutt i passende biter og dryss med kakao. Har du tid og lyst blir den ekstra god om du gir den et trekk av lys sjokolade. Smelt sjokolade over vannbad og dypp hver bit i. La stivne.
Trøffel bør oppbevares kaldt. Ta den ut litt før den skal spises, den skal fremdeles være fast, men ikke iskald.
Lagt inn av pepperkverna kl. 01:48 6 kommentarer:
Når kulda setter inn og dagene blir travle, er det nødvendig med små pusterom i hverdagen. Så når kvelden kommer og junior er i seng er det ren luksus å sette seg ned med et enkelt kveldsmåltid og et glass vin.
Og da skal maten helst ikke ta for lang tid. Vi tyr ofte til risotto. Rask og enkel. Og kan varieres i det uendelige. I går ble det risotto med stekte kamskjell. Og noen få dråper TRØFFELOLJE fra Oliviers & CO.Olj en fra er smaksatt med hvite trøfler, og setter en utrolig spiss på mange retter.
Til risotto bruker jeg gjerne kyllingkraft. Er det fisk eller skalldyr som tilbehør er det et alternativ å bruke fiskekraft. God kraft kjøper jeg gjerne med meg hjem fra Frankrike. Nå har imidlertid Stange kommet med ferdiglaget kyllingkraft her hjemme, den er fin å bruke.
Og får du ikke tak i kamskjell er scampi et alternativ som passer fint med trøffeloljen.
Risotto for kalde kvelder
Imens steker du kamskjellene. De skal kun ha kort steking, ikke mer enn 1/2 minutt på hver side. Ha timian i stekepannen.
Legg opp risottoen og legg på skjellene. Dryss over timian. Og så prikken over i-en. Drypp over noen dråper trøffelolje!